Sjæddåvv-bandet

«Sjæddåvv-bandet» er en norsk sang som ble skrevet av Øystein Sunde og utgitt mars 1979 på Sundes musikkalbum Hærtata hørt.

«Sjæddåvv-bandet» ble først fremført i NRK programmet Fotspor i havet som ble sendt 5. mars 1975.NRK TV – Fotspor i havet. Sangen ble også spilt i showet Hallo i luken som Sunde fremførte på ABC-teatret i 1978.P4's Krønike om Øystein Sunde program 4, sendt sommeren 1996.

Teksten handler om Sundes oppvekst med The Shadows som forbilder, og hvordan det var å starte band, lage sin egen forsterker samt å få muligheten til øve sammen.

Sangen starter med en bende-note på Sundes gitar som er veldig lik det Hank Marvin gjorde i starten på «Man of Mystery» med The Shadows fra 1960. Ellers er det mest strofer fra Arthur Smiths «Guitar Boogie» fra 1948 som benyttes; spesielt mot slutten.

 Musikere og instrumenterHærtata hørt – informasjon på omslagets innerpose 

Øystein Sunde: vokal, gitarer
Terje Venaas: bass
Espen Rud: trommer

 «Sjæddåvv-bandet» på samlealbum 

Øystein Sunde i boks (1985)Discogs – Medium: Øystein Sunde i boks – Øystein Sunde (1985)
Øystein Sundes 40 beste (1991)
Sundes verden (2006)
Sundes verden – 52 av de aller beste (2006)

En konsertversjon av sangen ble utgitt 30. august 2012 på livealbumet Live på Svalbard -82 (som var en bonus-CD i samleboksen Puslespill). Opptaket er fra januar 1982.Facebook – Medium: Live på Svalbard -82 – Øystein Sunde (30. august 2012)Live på Svalbard -82 – informasjon i CD-heftet

 NRK-opptak 

Fotspor i havet – (sendt 5. mars 1975). Foruten Sunde på vokal/elektrisk gitar, medvirket «Postverket» bestående av Svein-Erik Gaardvik (trommer), Bjørn Jacobsen (bass), Håkan Sjøstrøm (munnspill) og Halvard Kausland (elektrisk gitar).
Jo mere vi er sammen – i Drammen – (sendt 6. januar 1979)VG – 6. januar 1979 side 49/55 Her ble Sunde kompet av Rolf Wibe (bass) og Fredrik Wibe (gitar) samt en trommeslager fra Terje Fjærns orkester.NRK TV – Jo mere vi er sammen – i Drammen 6. januar 1979
Dizzie Tunes – jubilerer – (sendt 31. mars 1984)VG – 31. mars 1984 side 53/54 Fremtredende på scenen under denne sangen, var Sunde (solo-gitar), Einar Idland (rytme-gitar) og Svein-Helge Høgberg (bass). Mot slutten av sangen stilte Sunde seg bak Idland slik at de begge spilte på Idlands gitar. Med samme «arbeidsstilling» begynte Idland å spille på Sundes gitar, mens Sunde var opptatt på Idlands gitar.NRK TV – Dizzie Tunes – jubilerer 31. mars 1984 Mesteparten av denne fremføringen ble også vist 4. januar 1992 i programmet EØS – Ekvilibristen Øystein Sunde.VG – 4. januar 1992 side 58
Så hatten passer – (sendt 29. november 1997)VG – 29. november 1997 side 63  Her var Einar Idland erstattet med Åge Westgårdsrønningen. NRK viste kun avslutningen av sangen.

 «Sjæddåvv-bandet» i notebøker 

Kjekt å ha–1 (1990)Sunde, Øystein (1990). Kjekt å ha–1. Ex Libris Forlag AS: Oslo. ISBN 82-7384-274-6 s. 74/75
Du må'kke komme her og komme her (1997)

 Referanser 

Kategori:Sanger fra 1979
Kategori:Sanger skrevet av Øystein Sunde